সাকিবের বলে তামিমের ক্যাচ, সাজঘরে রয়
সাকিব আল হাসান ও তামিম ইকবালকে নিয়ে গত কয়েক দিন ধরে দেশের মিডিয়ায় আলোচনার ঝড় বয়ে যায়। আর এ আলোচনার সূত্রপাত করেন খোদ বাংলাদেশ ক্রিকেট বোর্ডের (বিসিবি) সভাপতি নাজমুল হাসান পাপন।







তিনি বলেছিলেন, সাকিব-তামিমের আগের সেই বন্ধত্বপূর্ণ সম্পর্ক এখন আর নেই। তারা এখন একে অপরকে এড়িয়ে চলেন। যদিও সাকিব-তামিম দুজনেই আশ্বস্ত করেছেন তাদের সেই সম্পর্কের রেশ মাঠের ক্রিকেটে পড়বে না।




বিসিবি সভাপতিকে এমন আশ্বাস দিয়ে ইংল্যান্ডের বিপক্ষে বুধবার মাঠের লড়াইয়ে নেমেছে বাংলাদেশ দল। তিন ম্যাচের ওয়ানডে সিরিজের প্রথমটিতে ব্যাটিংয়ে নেমে বিপর্যয়ে পড়ে যায় টাইগাররা। যে কারণে চ্যালেঞ্জিং স্কোর গড়তে পারেনি বাংলাদেশ। 
৪৭.২ ওভারে ২০৯ রানেই অলআউট হয় তামিম ইকবালের নেতৃত্বাধীন দলটি। দলের হয়ে সর্বোচ্চ ৫৮ রান করেন নাজমুল হোসেন শান্ত। তিনি ৮২ বলে ৬টি বাউন্ডারির সাহায্যে এ রান করেন। এছাড়া ৪৮ বলে ৩১ রান করেন মাহমুদউল্লাহ রিয়াদ। ৩২ বলে ২৩ রান করেন ওপেনার তামিম ইকবাল। ১২ বলে ৮ রানে ফেরেন সাকিব। 
মিরপুর শেরেবাংলায় টার্গেট তাড়ায় ব্যাটিংয়ে নেমে ইনিংসের প্রথম ওভারে সাজঘরে ফেরেন ইংলিশ ওপেনার জেসন রয়। সাকিবের বলে স্লিপে ফিল্ডিং করা তামিমের হাতে ক্যাচ তুলে দিয়ে ফেরেন তিনি। জেসন রয়ের বিদায়ে প্রথম ওভারে ৪ রানে প্রথম উইকেট হারায় ইংল্যান্ড।

সাকিব আল হাসান ও তামিম ইকবালকে নিয়ে গত কয়েক দিন ধরে দেশের মিডিয়ায় আলোচনার ঝড় বয়ে যায়। আর এ আলোচনার সূত্রপাত করেন খোদ বাংলাদেশ ক্রিকেট বোর্ডের (বিসিবি) সভাপতি নাজমুল হাসান পাপন।